Къудс-ГӀала
Къудс-ГӀала, Урусалим, Урушалим (Ӏеб. ירושלים‎ Йерушала́(й)им (audio) (хаам), Ӏаьр. القدس‎‎ аль-Къудс — أورشليم Ӯршалӣм; — أورشليم القدس, Ӯршалӣм-аль-К̣ъудс (audio) (хаам)) — иза Гергарчу Малхбалера, Палестинан историн дIалаьцначу (оккупаци йинчу) гIаланех уггар йоккха гIала йу. Къаьсттина динан а, экономикин а агӀор лараме лоруш йу иза. Жуьгтийн лаьмнашкахь акъари (плато) тӀехь дӀанисйина йу иза, Лаьттайуккъерчу а, Беллачу а хӀорданийн хидоькъехь (хи декъадаларехь) хи хӀоттарал локхалла 650—840 метр а йолуш. Цуьнан климат лаьттайуккъерахӀордан йу, йовха, йекъа аьхке а йолуш, кӀеда, тӀуьна Ӏа а долуш. Иза дуьненан даккхийчу ИбрахӀиман динийн йеза, сийлахь гӀала лоруш йу — исламан а, жуьгталлин а, насараллин а. Урусалиман бахархойн дукхалла (гӀалин йисташ а йоцуш) 2020-чу шар лерича — 936 425 адам ду.